Δημόσια Επιχείρηση Ηλεκτρισμού

Η Δημόσια Επιχείρηση Ηλεκτρισμού, περισσότερο γνωστή με τα αρχικά ΔΕΗ, είναι ελληνική εταιρεία παραγωγής και προμήθειας ηλεκτρικού ρεύματος και εμπορίας φυσικού αερίου, από τις μεγαλύτερες στην Ελλάδα. Απασχολεί περίπου 17.500 εργαζόμενουςICAP, στοιχεία 2009. και αντιστοιχεί το 62% περίπου του συνολικού κύκλου εργασιών του κλάδου παροχής ηλεκτρικού ρεύματος, φυσικού αερίου και νερού στη χώρα.ICAP, στοιχεία 2007. Ιδρύθηκε στις 7 Αυγούστου 1950 ως δημόσιος φορέας. Από τα τέλη του 2000 λειτουργεί ως Ανώνυμη Εταιρεία και είναι εισηγμένη στα χρηματιστήρια Αθηνών και Λονδίνου. Διατηρεί το 72,58%, σύμφωνα με στοιχεία του ΔΕΔΔΗΕ, του μεριδίου της αγοράς.

Ίδρυση της ΔΕΗ
Όταν ιδρύθηκε η ΔΕΗ, υπήρχαν 385 εταιρείες, από τις οποίες οι 263 ιδιωτικές με απλή άδεια, οι 54 ιδιωτικές με προνομιακή άδεια, 58 δημοτικές ή κοινοτικές, ενώ υπήρχαν και 10 ιδιωτικές χωρίς άδεια.Νίκος Παντελάκης, Ο εξηλεκτρισμός της Ελλάδας. Από την ιδιωτική πρωτοβουλία στο κρατικό μονοπώλιο (1889-1956), εκδόσεις Μ.Ι.Ε.Τ., Αθήνα, 1991, σελίδα 197 Κατά τη διάρκεια της Κατοχής και μετά την Απελευθέρωση τόσο η Εθνική Τράπεζα της Ελλάδος όσο και το Τεχνικό Επιμελητήριο Ελλάδας εκπόνησαν μελέτες για την αξιοποίηση των πλουτοπαραγωγικών πηγών της χώρας. Μελέτες εκπόνησε και η United Nations Relief and Rehabilitation Αdministration (UNRRA).Νίκος Παντελάκης, Ο εξηλεκτρισμός της Ελλάδας. Από την ιδιωτική πρωτοβουλία στο κρατικό μονοπώλιο (1889-1956), εκδόσεις Μ.Ι.Ε.Τ., Αθήνα, 1991, σελίδες 370-416 Το 1948, η EBASCO Services υπέβαλε έκθεση για το ενεργειακό πρόγραμμα της Ελλάδος: αυτή προέβλεπε την κατασκευή υδροηλεκτρικών και θερμοηλεκτρικών εργοστασίων, την ενοποίηση του δικτύου και τον καθορισμό ενιαίας τιμής κατανάλωσης. Όλα αυτά προϋπέθεταν ένα μόνο διαχειριστή. Έτσι, με το ΦΕΚ Α 169/1950, Περί ιδρύσεως δημοσίας επιχειρήσεως ηλεκτρισμού, συστήθηκε η Δημόσια Επιχείρηση Ηλεκτρισμού.501, υποσ. 1

Η σύσταση της ΔΕΗ το 1950 εθνικοποίησε την παραγωγή και διανομή της ηλεκτρικής ενέργειας. Η παραγωγή ηλεκτρικής ενέργειας θεωρήθηκε πλέον υπηρεσία κοινής ωφέλειας.Νίκος Παντελάκης, Ο εξηλεκτρισμός της Ελλάδας. Από την ιδιωτική πρωτοβουλία στο κρατικό μονοπώλιο (1889-1956), εκδόσεις Μ.Ι.Ε.Τ., Αθήνα, 1991, σελίδα 33 Η ΔΕΗ είχε το αποκλειστικό προνόμιο της κατασκευής, λειτουργίας και εκμετάλλευσης υδροηλεκτρικών και θερμικών εργοστασίων, της χρήσης (κατά προτίμηση) εθνικών καυσίμων και την υποχρέωση κατασκευής εθνικού δικτύου μεταφοράς και διανομής ηλεκτρικής ενέργειας, το μονοπώλιο διάθεσης και πώλησης του παραγόμενου ηλεκτρικού ρεύματος. Έπρεπε να έχει οικονομική αυτάρκεια, να παρέχει στη φθηνότερη δυνατή τιμή το ρεύμα στους αγροτικούς και αστικούς πληθυσμούς και να μην κάνει διακρίσεις μεταξύ αστικών και αγροτικών πληθυσμών τόσο στη διανομή όσο και στην τιμολογιακή πολιτική της.

Με τη λήξη των συμβάσεων ανάμεσα στο Ελληνικό Δημόσιο και στις ιδιωτικές εταιρείες, το προνόμιο της ΔΕΗ επεκτεινόταν και στις περιοχές των εταιρειών αυτών.Νίκος Παντελάκης, Ο εξηλεκτρισμός της Ελλάδας. Από την ιδιωτική πρωτοβουλία στο κρατικό μονοπώλιο (1889-1956), εκδόσεις Μ.Ι.Ε.Τ., Αθήνα, 1991, σελίδες 417-418 Το αρχικό κεφάλαιο της ΔΕΗ σχηματίσθηκε από τα κεφάλαια σε συνάλλαγμα, δραχμές, μηχανήματα, υλικά και υπηρεσίες που παρέχονταν από το ευρωπαϊκό πρόγραμμα ανόρθωσης της αμερικανικής βοήθειας, από τις ιταλικές επανορθώσεις και από κεφάλαια του κρατικού προϋπολογισμού.Νίκος Παντελάκης, Ο εξηλεκτρισμός της Ελλάδας. Από την ιδιωτική πρωτοβουλία στο κρατικό μονοπώλιο (1889-1956), εκδόσεις Μ.Ι.Ε.Τ., Αθήνα, 1991, σελίδα 418 Όταν ιδρύθηκε η ΔΕΗ το 1950, η κατανάλωση ανά κάτοικο ήταν 88 Kwh το χρόνο, ενώ μετά από πέντε χρόνια έφτασε τις 150 Kwh το χρόνο. Αντίστοιχα, το 1950 ο ηλεκτροδοτούμενος πληθυσμός της χώρας ήταν 55% του συνόλου, ενώ το 1955 έφτασε το 59,1%.Νίκος Παντελάκης, Ο εξηλεκτρισμός της Ελλάδας. Από την ιδιωτική πρωτοβουλία στο κρατικό μονοπώλιο (1889-1956), εκδόσεις Μ.Ι.Ε.Τ., Αθήνα, 1991, σελίδα 436

Αγορά
Το μονοπώλιο της ΔΕΗ στην παραγωγή, μεταφορά, διανομή και πώληση ηλεκτρικής ενέργειας έχει αρθεί πλήρως από το 2012, ενώ εξαίρεση αποτελούν τα Μη Διασυνδεδεμένα Νησιά (ΜΔΝ) στα οποία έχει αρθεί μερικώς. Το εθνικό δίκτυο μεταφοράς και διανομής ηλεκτρικής ενέργειας, συνολικού μήκους 208.000 χλμ. περίπου, έχει περάσει στην διαχείριση διαφορετικών εταιρειών, πλήρως θυγατρικών της ΔΕΗ κατά την σύσταση τους. Συγκεκριμένα, ο Ανεξάρτητος Διαχειριστής Μεταφοράς Ηλεκτρικής Ενέργειας είναι υπεύθυνος για το δίκτυο μεταφοράς (δίκτυο υψηλής τάσης 400kV, 150kV και 66kV), ενώ ο Διαχειριστής Ελληνικού Δικτύου Διανομής Ηλεκτρικής Ενέργειας είναι υπεύθυνος για το δίκτυο διανομής (δίκτυο μέσης τάσης 20kV, 15kV, 6.6kV, δίκτυο χαμηλής τάσης 400V) και διανέμει την ισχύ σε κάθε καταναλωτή της ελληνικής επικράτειας. Η αγορά ηλεκτρικής ενέργειας εποπτεύεται από τη Ρυθμιστική Αρχή Αποβλήτων, Ενέργειας και Υδάτων η οποία συστάθηκε το 1999 με σκοπό τον έλεγχο της τιμολογιακής και των άλλων πολιτικών του κλάδου και τη σταδιακή απελευθέρωση της αγοράς ενέργειας έτσι ώστε η Ελλάδα να είναι σύμφωνη με τις Οδηγίες της Ευρωπαϊκής Ένωσης περί ελεύθερου ανταγωνισμού και κατάργηση των μονοπωλιακών αγορών.

Συγκεκριμένα, τον Ιούλιο του 2023, η ΔΕΗ εκπροσωπούσε 5.601.543 μετρητές (72% της λιανικής). Στους οικιακούς καταναλωτές εκπροσωπεί 3.847.594 μετρητές (72,08%) και στους δικαιούχους του Κοινωνικού Τιμολογίου 474.356 μετρητές (72,97%).

Εξαγορές
Στις αρχές Νοεμβρίου του 2023 η ΔΕΗ ανακοίνωσε την εξαγορά της Κωτσόβολος με αντίτιμο ύψους 200 εκατομμυρίων ευρώ, με σκοπό την ικανοποίηση του σχεδίου της για μετεξέλιξη σε έναν πάροχο προϊόντων και υπηρεσιών. Αποκτά πρόσβαση σε ένα μεγάλο δίκτυο υποδομών και επιμελητείας, πράγμα το οποίο έλειπε και ταυτόχρονα ήταν απαραίτητο για μία μεγάλη εταιρεία παροχής ενέργειας.Σημαντική εξέλιξη - H ΔΕΗ βρίσκεται κοντά στην εξαγορά της Νova - Ξεκίνησε ήδη οικονομικό έλεγχο

Τηλεπικοινωνίες
Η ΔΕΗ ήταν ο πρώτος δημόσιος φορέας που λειτούργησε τηλεοπτικό σταθμό στην Ελλάδα. Ο ομότιτλος τηλεοπτικός σταθμός, εξέπεμψε πειραματικό πρόγραμμα από τις 4 έως τις 26 Σεπτεμβρίου 1960.

Η ΔΕΗ, επίσης, λάνσαρε την ΔΕΗ Fiber, με οπτική ίνα.

Μονάδες παραγωγής και ορυχεία λιγνίτη
Τα εργοστάσια παραγωγής ηλεκτρικής ενέργειας της ΔΕΗ είναι τα εξής:

Ατμοηλεκτρικά εργοστάσια
 Σταθμός Τοποθεσία Συντεταγμένες Καύσιμο Ισχύς (MW) Περίοδος λειτουργίας Αιτία διακοπής λειτουργίας/Άλλες ΠληροφορίεςΑΗΣ Αγίου Δημητρίου 5Άγιος Δημήτριος ΚοζάνηςΛιγνίτης15951984-2023Θα γίνει Απολιγνιτοποίηση, και αντικατάσταση με οικολογικά καύσιμα.
Το συγκεκριμένο εργοστάσιο είναι στρατηγικής σημασίας και το σημαντικότερο της χώρας, διότι τροφοδοτεί με ηλεκτρισμό την Βόρεια Ελλάδα (Μακεδονία και Θράκη), την Δυτική Ελλάδα (Ήπειρος, Επτάνησα και Αιτωλοακαρνανία) και την Κεντρική Ελλάδα (Θεσσαλία, Φθιώτιδα και Φωκίδα).ΑΗΣ Πτολεμαΐδας 5ΒΙ.ΠΕ. ΠτολεμαΐδαςΛιγνίτης610Λειτουργεί Πιλοτικά  (θα είναι σε λειτουργία για πέντε μόνο χρόνια, από το 2023 έως το 2028)Θα γίνει Απολιγνιτοποίηση, και αντικατάσταση με φυσικό αέριο TAPΑΗΣ ΜελίτηςΜελίτη ΦλώριναςΛιγνίτης3302003-2023Θα γίνει Απολιγνιτοποίηση, και αντικατάσταση με οικολογικά καύσιμα.
Το συγκεκριμένο εργοστάσιο είναι στρατηγικής σημασίας, διότι τροφοδοτεί με ηλεκτρισμό την Βόρεια Μακεδονία.ΑΗΣ Αλιβερίου 5ΑλιβέριΦυσικό αέριο4172015-σήμεραΤο συγκεκριμένο εργοστάσιο είναι στρατηγικής σημασίας, διότι τροφοδοτεί με ηλεκτρισμό την Βοιωτία, την Εύβοια, την Αττική και τα Νησιά του Αιγαίου (Σποράδες, Κυκλάδες, Δωδεκάνησα και Βορειοανατολικό Αιγαίο).ΑΗΣ Λαυρίου - Κερατέας ΙΙΙ, IV, VΛαύριοΦυσικό αέριο9451973-σήμεραΑΗΣ Μεγαλόπολης 4ΒΙ.ΠΕ. ΜεγαλόποληςΛιγνίτης8501970-2023Θα γίνει Απολιγνιτοποίηση, και αντικατάσταση με οικολογικά καύσιμα.
Το συγκεκριμένο εργοστάσιο είναι στρατηγικής σημασίας, διότι τροφοδοτεί με ηλεκτρισμό την Πελοπόννησο, τα Κύθηρα, τα Νησιά του Αργοσαρωνικού και μέρος της Αττικής (Ελευσίνα, Μέγαρα κ.ά.).ΑΗΣ Μεγαλόπολης VΒΙ.ΠΕ. ΜεγαλόποληςΦυσικό αέριο8112019-σήμεραΑΗΣ ΚομοτηνήςΒΙ.ΠΕ. ΚομοτηνήςΦυσικό αέριο4852001-σήμεραΑΗΣ ΛινοπεραμάτωνΛινοπεράματα ΗρακλείουΑπόσταγμα πετρ.1111970-2023Θα κλείσουν, για περιβαλλοντικούς λόγους, ενώ η Κρήτη, ήδη σταδιακά, συνδέεται και αυτή με υποβρύχιο καλώδιο, με την Υπόλοιπη Ηπειρωτική ΕλλάδαΑΗΣ ΞυλακαμάραςΞυλακαμάρα ΧανίωνΑπόσταγμα πετρ.2901980-2023ΑΗΣ ΑθερινόλακκουΑθερινόλακκος ΛασιθίουΒαρύ πετρέλαιο1052004-2023ΑΗΣ ΣορωνήςΒΙ.ΠΕ. Σορωνής, ΡόδοςΠετρέλαιο1051976-σήμερα

Ατμοηλεκτρικά εργοστάσια, που σταμάτησαν οριστικά την λειτουργία τους, για περιβαλλοντικούς λόγους
 Σταθμός Τοποθεσία Συντεταγμένες Καύσιμο Ισχύς (MW) Περίοδος λειτουργίας Αιτία διακοπής λειτουργίαςΑΗΣ Καρδιάς 4Καρδία Κοζάνης  (έχει εγκαταλειφθεί και εκκενωθεί, εδώ και χρόνια αυτό το χωριό, λόγω λιγνίτη)Λιγνίτης12501975-2021Στην Δυτική Μακεδονία, θα κλείσουν όλα τα Ατμοηλεκτρικά Εργοστάσια, και θα γίνει σταδιακή, πλήρης Απολιγνιτοποίηση έως το 2028, και αντικατάσταση με κατά το δυνατότερο οικολογικά καύσιμα.
Το συγκεκριμένο εργοστάσιο ήταν στρατηγικής σημασίας, διότι τροφοδοτεί με ηλεκτρισμό την Αλβανία, η οποία διαθέτει κυρίως υδροηλεκτρικά εργοστάσια.ΑΗΣ Πτολεμαΐδας 4ΒΙ.ΠΕ. ΠτολεμαΐδαςΛιγνίτης6201959-2015ΑΗΣ ΛΙΠΤΟΛ 2ΒΙ.ΠΕ. ΠτολεμαΐδαςΛιγνίτης431975-2010ΑΗΣ Αμυνταίου 2Φιλώτας ΦλώριναςΛιγνίτης6001996-2020

Εργοστάσια πετρελαίου, που σταμάτησαν οριστικά την λειτουργία τους, επίσης για περιβαλλοντικούς λόγους
 Σταθμός Τοποθεσία Συντεταγμένες Καύσιμο Ισχύς (MW) Περίοδος λειτουργίας Αιτία διακοπής λειτουργίαςΑΗΣ Νέου ΦαλήρουΝέο Φάληρο1894 (ΗΕΑΠ)-1972ΑΗΣ Αγίου Γεωργίου ΚερατσινίουΚερατσίνιΠετρέλαιο  Φυσικό αέριο3601930 (ΗΕΑΠ)-2012Έκλεισαν, για περιβαλλοντικούς λόγους, κυρίως λόγω της μόλυνσης των θαλάσσιων υδάτων και του αέρα της Αττικής και της Νότιας Εύβοιας, και γίνεται αντικατάσταση με κατά το δυνατότερο οικολογικά καύσιμαΑΗΣ Αλιβερίου 4ΑλιβέριΒαρύ πετρέλαιο3001953-2013ΑΗΣ Λαυρίου - Κερατέας 2ΛαύριοΠετρέλαιο5601973-2014

Υδροηλεκτρικά εργοστάσια
ΣταθμόςΤοποθεσίαΣυντεταγμένεςΧωρητικότητα (MW)ΚατάστασηΥ.Η.Σ. ΘησαυρούΔράμα384Εν λειτουργίαΥ.Η.Σ. ΚαστρακίουΚαστράκι320Εν λειτουργίαΥ.Η.Σ. ΚρεμαστώνΕπισκοπή Ευρυτανίας437Εν λειτουργίαΥ.Η.Σ. ΛάδωναΑρκαδία50Εν λειτουργίαΥ.Η.Σ. ΠλαστήραΚαρδίτσα130Εν λειτουργίαΥ.Η.Σ. ΣτράτουΑιτωλοακαρνανία150Εν λειτουργίαΥ.Η.Σ. ΠολυφύτουΛίμνη Πολυφύτου, Νομός Κοζάνης375Εν λειτουργία.
Η Δυτική Μακεδονία, καλύπτει τις ανάγκες της για ρεύμα κυρίως από τα Ατμοηλεκτρικά Εργοστάσια.Υ.Η.Σ. ΣφηκιάςΣφηκιά Ημαθίας315Εν λειτουργίαΥ.Η.Σ. ΠουρναρίουΆρτα300Εν λειτουργία.
Το συγκεκριμένο εργοστάσιο είναι στρατηγικής σημασίας, διότι τροφοδοτεί με ηλεκτρισμό την Ιταλία, με υποβρύχιο καλώδιο.Υ.Η.Σ. Πηγών ΑωούΧρυσοβίτσα Ιωαννίνων210Εν λειτουργίαΥ.Η.Σ. ΆγραΆγρας Πέλλας210Εν λειτουργία

Φωτοβολταϊκά εργοστάσια
 Ενέργεια Τοποθεσία Περιγραφή Έτος κατασκευής 200 - 300 MW  Κοζάνη  Βιομηχανικό πάρκο Κοζάνης 50 MW  Μεγαλόπολη  Βιομηχανικό πάρκο Μεγαλόπολης 4,3 MW  Φλώρινα  Βιομηχανική περιοχή Φλώρινας  2009 2 MW  Βόλος  Φωτοβολταϊκός σταθμός ηλεκτροπαραγωγής  2009 2 MW  Θήβα  Φωτοβολταϊκός σταθμός ηλεκτροπαραγωγής  2009 1,997 MW  Κουτσοπόδι Άργους   2009 1,99 MW  Τρίπολη Αρκαδίας   2009 1,25 MW  Πουρναριά Αρκαδίας   2009 1 MW  Ηλιοεπενδυτική   2009 0,48 MW  Κρήτη  Βιομηχανικό πάρκο Αθερινόλακκου 944 kW  Ποντοηράκλεια Κιλκίς   2009 100 kW  Κύθνος   2009 60 kW  Σίφνος   1998 20 kW  ΗΛΠΑΠ Ταύρου   2009 20 kW  Σταθμός Εθέλ   2009 20 kW  Μετρό Ειρήνης, Μαρούσι   2009

Κέντρα Υψηλής Τάσης
 Ενέργεια Τοποθεσία MW  Λάρισα MW  Ωραιόκαστρο MW  Τρίκαλα MW  Λιπάσματα Καβάλας MW  Κόρινθος MW  Αλουμίνιο Φωκίδας MW  Δομβραίνα Βοιωτίας MW  Πάτρα MW  Βόλος MW  Ακραίφνιο Βοιωτίας ΜW  Χαλκίδα MW  Αλεξανδρούπολη - Διαλογή MW  Ελευσίνα MW  Ασπρόπυργος MW  Κερατέα MW  Κηφισιά

Επίσης κατέχει και εργοστάσια παραγωγής ηλεκτρικού ρεύματος με την χρήση του ανέμου, τα λεγόμενα αιολικά πάρκα, τα οποία βρίσκονται κυρίως στα νησιά του Αιγαίου Πελάγους. Επί του παρόντος, το 30% της συνολικής παραγωγής προέρχεται από καύση του λιγνίτη, το 10% από πετρέλαιο, το 27% από φυσικό αέριο, το 10% από υδροηλεκτρικούς σταθμούς, το 6% από ανανεώσιμες πηγές ενέργειας (ΑΠΕ) και το 17% από διασυνδέσεις.

Η ΔΕΗ κατέχει τα περισσότερα από τα ορυχεία λιγνίτη της χώρας τα οποία διοχετεύουν τα εργοστάσιά της με το κατάλληλο υλικό προς καύση. Τα ατμοηλεκτρικά εργοστάσια χρησιμοποιούν κατά μεγάλο μέρος του λιγνίτη για την παραγωγή ηλεκτρικού ρεύματος αλλά σε μερικές περιπτώσεις και πετρέλαιο. Τα μεγαλύτερα ορυχεία της Ελλάδας βρίσκονται στις περιοχές της Δυτικής Μακεδονίας (Πτολεμαΐδας, Αμυνταίου και Λιγνιτωρυχεία Αχλάδας Φλώρινας) και της Μεγαλόπολης, στην Αρκαδία. Τέλος τα αυτόνομα νησιά παράγουν ηλεκτρισμό αποκλειστικά με πετρέλαιο, το οποίο είναι αρκετά ακριβό. Εκεί υπάρχουν 32 αυτόνομες μονάδες παραγωγής με σημαντικότερες παραγωγές την Μυτιλήνη, την Ρόδο, την Σύρο και την Κρήτη.

Διεθνείς Διασυνδέσεις
Το διασυνδεδεμένο σύστημα μεταφοράς της ΔΕΗ είναι συνδεδεμένο με τα συστήματα μεταφοράς πέντε γειτονικών χωρών της Ελλάδας (Ιταλία, Βουλγαρία, Αλβανία, Βόρεια Μακεδονία και Τουρκία):
 Χώρα Διασύνδεση ΙταλίαΗ διασύνδεση με την Ιταλία αποτελείται από υποβρύχιο καλώδιο και γραμμή μεταφοράς συνεχούς ρεύματος (HVDC) ισχύος 500 MW. Η γραμμή διασυνδέει τον υποσταθμό του Πουρναρίου στην Άρτα, το οποίο υπογειώνεται στα ελληνοαλβανικά σύνορα κοντά στην Σαγιάδα Θεσπρωτίας, και καταλήγει στο Λέτσε, τερματίζοντας ως γραμμή HVDC, επί Ιταλικού εδάφους στην Γκαλατίνα. ΒουλγαρίαΗ διασύνδεση με τη Βουλγαρία αποτελείται από μία γραμμή υπερύψηλης τάσης των 400 kV και διασυνδέοντας, τον υποσταθμό του Σιδηροκάστρου με τον υποσταθμό του Μπλαγκόεβγκραντ. Η συγκεκριμένη γραμμή μεταφέρει σημαντικό ρεύμα για τις ανάγκες της Ελλάδας (και κυρίως της Βόρειας Ελλάδας), επειδή η Βουλγαρία διαθέτει σταθμό παραγωγής πυρηνικής ενέργειας στο Κοζλοντούι. Υπάρχει σχεδιασμός και για δεύτερη γραμμή υπερύψηλης τάσης από την Κομοτηνή μέχρι την Στάρα Ζαγόρα. ΑλβανίαΗ διασύνδεση με την Αλβανία αποτελείται από μία γραμμή υψηλής τάσης των 150 kV και μία γραμμή υπερύψηλης τάσης των 400 kV. Η μία γραμμή υπερύψηλης τάσης διασυνδέει με τον ΑΗΣ Καρδίας του Νομού Κοζάνης με τον υποσταθμό του Ζέμπλακ Κορυτσάς και η δεύτερη γραμμή υψηλής τάσης μεταξύ της Ηγουμενίτσας και του Μπίστριτσε Αυλώνα. Βόρεια ΜακεδονίαΗ διασύνδεση με την Βόρεια Μακεδονία γίνεται με δύο γραμμές υπερύψηλης τάσης των 400 kV. Η συνολική ονομαστική δυναμικότητα είναι περίπου 4.400 ΜW. Η μία γραμμή διασυνδέει τον ΚΥΤ Ωραιοκάστρου με τον ατμοηλεκτρικό σταθμό (ΡΕΚ) του Ντούμπροβο, στο κέντρο της χώρας, και η δεύτερη μεταξύ του ΚΥΤ Μελίτης και του ατμοηλεκτρικού σταθμού (ΡΕΚ) του Νόβατσι. ΤουρκίαΗ διασύνδεση με την Τουρκία ολοκληρώθηκε τον Ιούνιο του 2008 με μια μόνο γραμμή 400 kV (2000 ΜVΑ) στην Ανατολική Θράκη, η οποία διασυνδέει τον υποσταθμό τον ΚΥΤ Νέας Σάντας στον Νομό Ροδόπης με τον υποσταθμό του Μπαμπαέτσκι, κοντά στην ομώνυμη πόλη. ΑίγυπτοςΥπάρχει σχεδιασμός για υποβρύχια γραμμή από την Κρήτη για την Αίγυπτο ΛιβύηΥπάρχει σχεδιασμός για υποβρύχια γραμμή από την Κρήτη για την Λιβύη ΚύπροςΥπάρχει σχεδιασμός για υποβρύχια γραμμή από την Κρήτη για την Κύπρο και το Ισραήλ ΙσραήλΥπάρχει σχεδιασμός για υποβρύχια γραμμή από την Κρήτη για την Κύπρο και το Ισραήλ

Διατελέσαντες Διευθύνοντες Σύμβουλοι
Διευθύνων ΣύμβουλοςΔιάστημαΣτέργιος Νέζης03/06/2000 - 23/02/2005Δημήτριος Μανιατάκης23/02/2005 - 16/01/2007Παναγιώτης Αθανασόπουλος17/01/2007 - 12/10/2009Αρθούρος Ζερβός15/12/2009 - 04/03/2015Εμμανουήλ Παναγιωτάκης01/04/2015 - 10/07/2019Γιώργος Στάσσης29/07/2019 - σήμερα

Λογότυπα
 130px 100px 110px 1950–2003 2003–2020 2020–σήμερα

Παραπομπές

Πηγές
Νίκος Παντελάκης, Ο εξηλεκτρισμός της Ελλάδας. Από την ιδιωτική πρωτοβουλία στο κρατικό μονοπώλιο (1889-1956), εκδόσεις Μ.Ι.Ε.Τ., Αθήνα, 1991

Βιβλιογραφία
Στάθης Τσοτσορός, Ενέργεια και ανάπτυξη στη μεταπολεμική περίοδο. Η Δημόσια Επιχείρηση Ηλεκτρισμού 1950-1992, ΚΝΕ/ΕΙΕ, Αθήνα 1995
Μαρία Μαυροειδή, «Οι Έλληνες Μηχανικοί του ΕΜΠ στη Δημόσια Επιχείρηση Ηλεκτρισμού», 170 ΧΡΟΝΙΑ ΠΟΛΥΤΕΧΝΕΙΟ ΟΙ ΜΗΧΑΝΙΚΟΙ ΚΑΙ Η ΤΕΧΝΟΛΟΓΙΑ ΣΤΗΝ ΕΛΛΑΔΑ, Επιστημονική Επιμέλεια: Μ. Ασημακόπουλος, Γ. Καλογήρου, Ν. Μπελαβίλας, Θ.Π. Τάσιος. Πανεπιστημιούπολη Ζωγράφου, 4 & 5 Μαρτίου 2009, ΤΟΜΟΣ Α’, Εθνικό Μετσόβιο Πολυτεχνείο, Αθήνα 2012, σελίδες 445-454

Εξωτερικοί σύνδεσμοι
ΔΕΗ Α.Ε. - Η επίσημη ιστοσελίδα της ΔΕΗ

Κατηγορία:Ελληνικές επιχειρήσεις ηλεκτρικής ενέργειας
Κατηγορία:Εταιρίες εισηγμένες στο Χρηματιστήριο Αθηνών